*Oriģināls*

**APSTIPRINĀTS**

Vides aizsardzības un reģionālās attīstības ministrijas (VARAM)

iepirkuma komisijas

2018.gada 12.septembra

sēdē, protokols Nr.1

**PUBLISKĀ IEPIRKUMA**

**Emisijas faktoru noteikšana koksnes kurināmajam**

**NOLIKUMS**

IEPIRKUMA IDENTIFIKĀCIJAS NR.: VARAM 2018/23

(Saskaņā ar Publiskā iepirkuma likuma 9.pantu)

Iepirkuma CPV kods: 73000000-2, Pētniecības un izstrādes pakalpojumi un saistītie konsultāciju pakalpojumi.

RĪGA, 2018

SATURS

|  |  |  |
| --- | --- | --- |
| 1. | Vispārīgā informācija | 3 |
| 2. | Informācija par iepirkuma priekšmetu | 3 |
| 3. | Piedāvājums | 4 |
| 4. | Nosacījumi pretendenta dalībai iepirkumā | 5 |
| 5. | Iesniedzamie dokumenti | 6 |
| 6. | Piedāvājuma vērtēšana un lēmuma pieņemšana | 7 |
| Pielikumi |  |  |
|  | 1.pielikums. Tehniskā specifikācija | 8 |
|  | 2.pielikums. Pieteikums dalībai iepirkumā | 12 |

1. Vispārīgā informācija
   1. Iepirkuma identifikācijas numurs

VARAM 2018/23

* 1. Pasūtītājs un kontaktpersona

Vides aizsardzības un reģionālās attīstības ministrija (VARAM)

Reģ.Nr. 90000028508

Peldu iela 25

Rīga, LV 1494

Kontaktpersona:

Anda Lasmane

Tālrunis: +371 67026577

e-pasta adrese: [anda.lasmane@varam.gov.lv](mailto:anda.lasmane@varam.gov.lv)

Adrese: Peldu iela 25, Rīga, LV 1494, 5.stāvs

Kontaktpersona sniedz tikai organizatoriska satura informāciju par iepirkumu.

1. Informācija par iepirkuma priekšmetu

Emisijas faktoru noteikšana koksnes kurināmajam.

Iepirkuma priekšmets nav sadalīts daļās.

Pakalpojumi sniedzami atbilstoši Tehniskās specifikācijas nosacījumiem (1.pielikums).

* 1. Pakalpojuma sniegšanas vieta

Pakalpojuma sniegšanas vieta ir Latvija.

* 1. Pakalpojuma sniegšanas termiņš

30.11.2018.

* 1. **Pakalpojuma paredzamā līgumcena**

Līdz 14 710,74 euro *(*neieskaitot pievienotās vērtības nodokli).

* 1. **Apmaksas kārtība**

Avansa maksājums 20% apmērā un gala maksājums 80% apmērā par no Pasūtītāja puses saskaņotu nodevumu atbilstoši tehniskajai specifikācijai.

* 1. **Saziņa**

Saziņa starp Pasūtītāju un ieinteresētajiem pretendentiem iepirkuma ietvaros notiek latviešu valodā.

1. Piedāvājums
   1. Piedāvājuma iesniegšanas vieta, datums, laiks un kārtība

### Pretendenti var iesniegt tikai vienu piedāvājumu par visu iepirkuma apjomu.

* + 1. Pretendenti piedāvājumus var iesniegt līdz 2018.gada 25.septembrim, plkst.11.00 Peldu ielā 25, 102.telpā (kancelejā), Rīgā, LV-1494, piedāvājumus iesniedzot personīgi vai nosūtot pa pastu. Iesniegtie piedāvājumi, izņemot nolikuma 3.1.3.punktā noteikto gadījumu, ir Pasūtītāja īpašums.
    2. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, neizskata un atdod atpakaļ pretendentam.
    3. Pēc piedāvājumu iesniegšanas termiņa beigām pretendents nevar grozīt savu piedāvājumu.

* 1. **Piedāvājuma noformējums**

### 3.2.1. Piedāvājums jāiesniedz 2 eksemplāros (1 oriģināls un 1 kopija) aizlīmētā ārējā iepakojumā, uz kura jānorāda:

* Pasūtītāja nosaukums, reģistrācijas numurs un adrese;
* Pretendenta nosaukums, reģistrācijas numurs un adrese;
* Atzīme “Piedāvājums iepirkumam “Emisijas faktoru noteikšana koksnes kurināmajam”. Identifikācijas Nr.VARAM 2018/23. Neatvērt līdz 2018.gada 25.septembrim, plkst.11.00”.
  + 1. Piedāvājumā iekļautajiem dokumentiem jābūt skaidri salasāmiem. Piedāvājumā iekļautajos dokumentos nedrīkst būt dzēsumi, aizkrāsojumi, neatrunāti labojumi, svītrojumi vai papildinājumi. Kļūdainos ierakstus pārsvītro un labojumus atrunā ar ierakstu „Labotam ticēt”, apliecinot šo ierakstu ar labojumu veikušās personas personisko parakstu, kā arī norādot personiskā paraksta atšifrējumu (vārda iniciāli un uzvārdu vai vārdu un uzvārdu) un labojuma datumu.

### Piedāvājumam jābūt cauršūtam tā, lai nebūtu iespējams nomainīt lapas, nesabojājot cauršuvuma nostiprinājumu. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, uz kuras norādīts cauršūto lapu skaits, ko ar savu parakstu apliecina piedāvājumu parakstīt pilnvarotā amatpersona.

### Piedāvājums jāsagatavo latviešu valodā. Dokumenti var tikt iesniegti citā valodā, ja tiem ir pievienots pretendenta apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos tiesību aktos noteiktajā kārtībā.

Pretendenta tulkojuma apliecinājums ietver:

* Norādi „TULKOJUMS PAREIZS”;
* Piedāvājumu parakstīt pilnvarotās amatpersonas pilnu amata nosaukumu, parakstu un paraksta atšifrējumu;
* Apliecinājuma vietas nosaukumu un datumu.

### Ja pretendents iesniedz dokumentu kopijas, pretendentam tās jāapliecina.

Pretendenta kopijas apliecinājums ietver:

* Norādi „KOPIJA PAREIZA”;
* Piedāvājumu parakstīt pilnvarotās amatpersonas pilnu amata nosaukumu, parakstu un paraksta atšifrējumu;
* Apliecinājuma vietas nosaukumu un datumu.
  + 1. Pretendents piedāvājumu var iesniegt kā elektronisku dokumentu 1 eksemplārā, kas jāparaksta ar drošu elektronisko parakstu, ievērojot attiecīgos normatīvos aktus par elektronisko dokumentu noformēšanu. Piedāvājumā ietvertie dokumenti jāparaksta kopā kā viena datne. Piedāvājums jāieraksta elektroniski kopnes USB saskarnes atmiņas ierīcē (*USB flash* atmiņa), kuru var pievienojot datora *USB* portam un nolasīt ar *MS Office* *2003* (vai vēlāku programmatūras versiju) rīkiem lasāmā formātā. Elektroniskā formā noformētu piedāvājumu, kas ievietots slēgtā aploksnē, var iesniegt personīgi vai nosūtot pa pastu.
    2. Pretendents sedz visas izmaksas, kas saistītas ar piedāvājuma sagatavošanu un iesniegšanu.

1. Nosacījumi pretendenta dalībai iepirkumā

* 1. Pretendents, tai skaitā personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents Pakalpojuma sniegšanai plāno piesaistīt apakšuzņēmējus), normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā Latvijā vai ārvalstīs, ja attiecīgās valsts normatīvie akti to paredz.
  2. Nav pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta pretendenta saimnieciskā darbība vai pretendents tiek likvidēts.
  3. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro,* uz piedāvājuma iesniegšanas termiņa pēdējo dienu vai dienu, kad pieņemts lēmums par iespējamu iepirkuma līguma slēgšanas tiesību piešķiršanu. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā.
  4. Nolikuma 4.2. un 4.3.apakšpunkta nosacījumi attiecas uz pretendentu, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst šajā nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība.
  5. Pretendents nav ārzonā reģistrēta juridiskā persona vai personu apvienība.
  6. Nolikuma 4.5.apakšpunkta nosacījumi attiecas uz pretendentu, katru personu apvienības dalībnieku, personālsabiedrību, “mātes uzņēmumu”, ja pretendents ir komersanta filiāle, kura reģistrēta Latvijā.
  7. Prasības attiecībā uz pretendenta tehniskajām un profesionālajām spējām:

Pretendentam jāuzrāda šāda pieredze iepriekšējo 3 (trīs) gadu laikā:

* + 1. emisijas faktoru aprēķināšanā Ženēvas konvencijas par robežšķērsojošo gaisa piesārņojumu lielos attālumos un tās protokolu ietvaros;
    2. pieredze pēc pētāmajiem materiāliem vai nosakāmajiem elementiem līdzīgu pētījumu vai projektu realizēšanā vai publikācijas par šādu tēmu, norādot interneta saiti, avotu vai citu norādi uz šo resursu.

5. Iesniedzamie dokumenti

**5.1. Pieteikums dalībai iepirkumā**

Pretendenta pieteikums dalībai iepirkumā atbilstoši Pieteikuma dalībai iepirkumā veidnei (nolikuma 2.pielikums) jāiesniedz kopā ar šī nolikuma 5.2. apakšpunktā minētajiem dokumentiem, pievienojot satura rādītāju. Ja piedāvājumu iesniedz personu grupa, pieteikums dalībai iepirkumā jāparaksta visām personām, kas ietilpst personu grupā. Pieteikumam pievieno dokumentu, kas apliecina pārstāvja tiesības parakstīt pieteikumu pretendenta (personu grupā ietilpstošās personas) vārdā. Pretendenta pieteikumā skaidri un vispusīgi jāatspoguļo darba uzdevumu izpilde atbilstoši Tehniskajā specifikācijā norādītajiem punktiem**.**

**5.2. Pretendenta kvalifikācijas dokumenti**

* + 1. Par Latvijas Republikā reģistrēto Pretendentu reģistrāciju atbilstoši normatīvo aktu prasībām (ja normatīvie akti to paredz), Iepirkuma Komisija pārbaudīs publiski pieejamās datubāzēs vai attiecīgajā reģistra iestādē. Pretendentam, kas nav reģistrēts Latvijas Republikas Komercreģistrā, jāiesniedz dokuments, kas apliecina reģistrāciju kompetentas valsts institūcijas reģistrā. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām.
    2. Pretendentam savā piedāvājumā jāiekļauj informācija par to, vai pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.

1. Piedāvājumu vērtēšana un lēmuma pieņemšana
   1. Iesniegto piedāvājumu vērtēšana notiek saskaņā ar šajā nolikumā izvirzītajām prasībām un Publisko iepirkumu likumu.
   2. Iepirkuma komisija:
      1. Pārbaudīs piedāvājuma atbilstību šī nolikuma 3.2., 4. un 5. punktā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām norādītajām prasībām.
      2. Pārbaudīs tehniskā piedāvājuma atbilstību tehniskajā specifikācijā noteiktajām prasībām.
      3. Pārbaudīs, vai finanšu piedāvājumā nav aritmētisku kļūdu. Ja tiek konstatētas šādas kļūdas, iepirkuma komisija tās izlabos. Vērtējot finanšu piedāvājumus, iepirkuma komisija ņems vērā tās veiktos labojumus.
      4. No piedāvājumiem, kas atbilst visām šajā nolikumā izvirzītajām prasībām, izvēlēsies piedāvājumu ar viszemāko līgumcenu.
      5. Pirms lēmuma pieņemšanas par pretendentu, kuram būtu piešķiramas līguma slēgšanas tiesības, komisija saskaņā ar PIL 9. panta noteikto kārtību pārbaudīs, vai uz pretendentu un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība, neattiecas PIL 9. panta astotās daļas 1., 2., 4. vai 5.punktā (un šī nolikuma 4.2., 4.3., 4.5.apakšpunktā) minētie izslēgšanas nosacījumi. Ja, veicot pārbaudi, iepirkuma komisija konstatēs nodokļu parādus, tajā skaitā valsts sociālās apdrošināšanas obligāto iemaksu parādus, kas kopsummā pārsniedz 150 euro, tad tā rīkosies saskaņā ar PIL 9. panta desmito daļu. Iepirkuma komisija attiecībā uz ārvalstīs reģistrētu pretendentu vai pretendentu, kuru pastāvīgā dzīvesvieta ir ārvalstīs, rīkosies saskaņā ar PIL 9. panta divpadsmito daļu.

* + 1. Ja iepirkumam nav iesniegti piedāvājumi vai piedāvājumi neatbilst nolikuma prasībām, komisija var lemt par iepirkuma izbeigšanu, neizvēloties nevienu piedāvājumu.

**Nolikuma 1. pielikums**

**TEHNISKĀ SPECIFIKĀCIJA**

**Ievads**

Koksnes kurināmais ir nozīmīgs gaisa kvalitāti ietekmējošo emisiju avots.

Ministru kabineta 2004.gada noteikumos Nr. 1015 “Vides prasības mazo katlu māju apsaimniekošanai” ir noteikti specifiski emisiju faktori, kas būtu jāizmanto novērtējot gaisu piesārņojošo vielu emisijas. Šie emisiju faktori koksnes kurināmajam ir noteikti pirms vairāk kā 10 gadiem, līdz ar to tos var uzskatīt par novecojušiem, jo ņemot vērā laika gaitā notikušās izmaiņas pielietojamajās sadedzināšanas tehnoloģijās un kurināmajā, tie nepietiekami precīzi ataino faktisko situāciju. Pašlaik uzņēmumiem, kas lieto sadedzināšanas iekārtas ar jaudu no 0,2 līdz 5 MW uz minēto MK noteikumu pamata aprēķinātās emisijas ir augstākas, nekā faktiski un secīgi – tie pārmaksā dabas resursu nodokli, kas aprēķinās uz emisiju pamata. Tas ietekmē arī motivāciju izmantot modernākas sadedzināšanas tehnoloģijas.

Latvijas Nacionālais attīstības plāns 2014. - 2020.gadam prioritātes “Tautas saimniecības izaugsme” rīcības virziena “Augstražīga un eksportspējīga ražošana un starptautiski konkurētspējīgi pakalpojumi” ietvaros paredz mērķi 4: “Nepārsniegt ilgtermiņa attīstību nodrošinošu vidē nonākošā piesārņojuma un siltumnīcefekta gāzu apjomus (samazinot enerģētikas, rūpniecības, transporta, lauksaimniecības, zivsaimniecības un mājsaimniecību radītās piesārņojošo vielu emisijas un radīto atkritumu daudzumu)”. Projekta rezultātā noteiktie emisiju faktori ļaus: 1) precīzāk novērtēt piesārņojošo vielu emisijas un 2) dos kvantificētu pamatu politikas pasākumu īstenošanai, ja tādi tiks atzīti par nepieciešamiem.

Tāpat emisiju faktoru noteikšana dos kvantificētu pamatu dialogam ar partneriem Eiropas Savienībā, kā arī ar partneriem starptautiskos līgumos. Pašlaik Latvija tik tikko izpilda Ženēvas konvencijas par robežšķērsojošo gaisa piesārņošanu lielos attālumos prasības. Šajā kontekstā projekta aktualitāti nosaka fakts, ka saskaņā ar aprēķinātajiem un iesniegtajiem datiem kadmija (Cd) emisijas Latvijā laika posmā no 1990.gada līdz 2012.gadam ir pieaugušas par aptuveni trešdaļu. Situācijas cēloņu analīze norāda uz to, ka ļoti ticams iemesls šim pieaugumam ir aprēķinos izmantotie koeficienti jeb emisiju faktori. Latvijā nav tikuši veikti mūsu valsts apstākļiem specifisku emisiju faktoru aprēķini, tādēļ aprēķinos tiek izmantoti t.s. „vispārīgie emisiju faktori”, kuru izmantošana dod mūsu valstij neizdevīgu rezultātu.

Pieejamie dati par Cd saturu kurināmajā liecina, ka aptuvenais Cd saturs dažādos koksni saturošos kurināmajos ir 2,2 – 23,8 mg/GJ. Ir zināms, ka tikai 10 - 20% no šī metāla kurināmā sadedzināšanas rezultātā nokļūst atmosfērā. Pašreiz aprēķinos izmantotais emisiju faktors mazajām un vidējām iekārtām ir 13 mg/GJ, kas jau ir lielāks nekā faktiski noteiktais sākotnējais metāla saturs dažos kurināmā veidos. Salīdzinājumā – pēc literatūras datiem Zviedrija, aprēķinot izmešus no dzīvojamā sektora, izmanto četras reizes mazāku emisijas faktora vērtību nekā pašlaik Latvijā - 3 mg/GJ.

Ņemot vērā to, ka paraugu ņemšanas, testēšanas un aprēķinu metodes visiem smagajiem metāliem ir vienādas, vienlaikus ir lietderīgi noteikt valstij specifiskos emisiju faktorus arī citām Ženēvas konvencijas kontekstā svarīgām piesārņojošām vielām - Pb, Cr, Hg, As, Zn, Cu.

1. **Iepirkuma mērķis** ir noteikt emisiju faktorus noteiktiem piesārņotājiem – NOx, CO, SO2, As, Cd, Hg, Cu, Cr, Pb, Ni, Zn un PM – izmantošanai emisiju aprēķinos ziņošanas starptautiskām organizācijām nolūkā.

**2. Iepirkuma ietvaros veicamie uzdevumi**

2.1. Noteikt emisiju faktorus noteiktiem piesārņotājiem – NOx, CO, SO2, As, Cd, Hg, Cu, Cr, Pb, Ni, Zn un PM (nosakot konkrētu PM veidu – filtrējamo vai kopējo – un nosakot gan PM10, gan PM2,5 vai nosakot kopējo PM tā, lai no iegūtajiem datiem varētu izrēķināt PM10 un PM2,5) piecu veidu koksnes kurināmajam atbilstoši CSB sadalījumam – (1) malka, (2) kurināmā šķelda, (3) koksnes briketes, (4) koksnes granulas un (5) koksnes atlikumi.

2.2. Emisijas faktoru aprēķinam pieļaujams izmantot kā datus, kas iegūti analizējot paraugus tieši šī uzdevuma izpildei tā arī ticamus un derīgus datus no literatūras, datu bāzēm vai citiem avotiem, kas tādā gadījumā viennozīmīgi jāidentificē, kas iegūti agrāk veiktos pētījumos.

2.3. Emisiju faktoru noteikšanā ņemt vērā katra kurināmā veida izmantošanu, ciktāl tas ir piemērojams, šādās sadedzināšanas iekārtu grupās un apakšgrupās, kas darbojas normālā režīmā:

1) mājsaimniecības iekārtas, kas ietver šādas iekārtas\*:

a. centrālās apkures katli;

b. karstā ūdens katli;

c. kombinētie centrālās apkures un karstā ūdens katli;

d. istabas krāsnis;

e. ekonomiskās krāsnis;

f. plītis ēdiena gatavošanai.

2) sadedzināšanas iekārtām ar jaudu mazāku par 0,2 MW, kas nav mājsaimniecības iekārtas\*\* un kas:

a. ir aprīkotas ar attīrīšanas iekārtām;

b. nav aprīkotas ar attīrīšanas iekārtām

3) sadedzināšanas iekārtām ar jaudu no 0,2 līdz 5 MW\*\* un kas

a. ir aprīkotas ar attīrīšanas iekārtām

b. nav aprīkotas ar attīrīšanas iekārtām.

\* - Ir pieļaujama līdzīgu iekārtu apvienošana vienā grupā vai par vienu iekārtu grupu iegūtu datu izmantošanu citai līdzīgu iekārtu grupai sniedzot atbilstošu argumentāciju. Tāpat, sniedzot atbilstošu argumentāciju, ir pieļaujama kādas iekārtu grupas izslēgšana no pētījuma, ja tās ietekme uz emisijas faktora vērtību ir niecīga.

\*\* - Ir pieļaujama sadedzināšanas iekārtu ar jaudu mazāku par 0,2 MW, kas nav mājsaimniecības iekārtas un sadedzināšanas iekārtu ar jaudu no 0,2 līdz 5 MW apvienošana vienā grupā saglabājot sadalījumu apakšgrupās (ir/nav aprīkotas ar attīrīšanas iekārtām).

2.4. Emisijas faktoru noteikšanā izmantoto datu ģeogrāfiskajam sadalījumam jābūt tādam, lai tas ticami raksturotu situāciju valstī kopumā.

2.5. Faktisko sadedzināšanas iekārtu radīto izmešu gaisā mērījumus, ja tādi nepieciešami, jāveic **akreditētā laboratorijā.**

2.6. Darba procesā jāievēro EMEP 20016.gada vadlīnijas (<https://www.eea.europa.eu/publications/emep-eea-guidebook-2016> )

**3.Darba rezultāts** ir kvantificēti matricas vai tabulas formā doti emisijas faktori šajā tehniskajā specifikācijā minētajiem piesārņotājiem minētajam kurināmajam minētajām iekārtām.

**4.Darba izpildes kārtība**

4.1. Darbs tiek uzskatīts par pabeigtu tikai tad, kad Izpildītājs ir nodevis un Pasūtītājs ir akceptējis visus nodevumus, kas ir izstrādāti saskaņā ar tehniskās specifikācijas prasībām un iesniegti 1.tabulā norādītajos termiņos.

**1.tabula. Nodevumi un termiņi.**

|  |  |  |  |
| --- | --- | --- | --- |
| **Pozīcija** | **Termiņš** | **Nodevumu saturs** | **Apmaksa %** |
| Avansa maksājums | Ne vēlāk kā 15 dienu laikā pēc attiecīga rēķina saņemšanas (atbilstoši līguma nosacījumiem) |  | 20% |
| Saskaņots nodevums | 30.11.2018. | Emisiju faktori | 80% |

* 1. Izpildītājam, iesniedzot nodevumus, jāņem vērā šāds laika grafiks:

1. **2 nedēļu laikā pēc līguma parakstīšanas** Izpildītājs rīko sanāksmi un informē Pasūtītāju, sniedzot pārskatu par plānoto darbu izpildes gaitu.
2. Iesniegto nodevumu Pasūtītājs izskata 10 (desmit) darba dienu laikā. Konstatējot nepilnības, Pasūtītājs nodevumu nodod Izpildītājam papildinājumu iestrādei.
3. Nepilnības nodevumā Izpildītājam ir jānovērš 15 (piecpadsmit) darba dienu laikā. Pēc nepilnību novēršanas Izpildītājs atkārtoti iesniedz nodevumu.
4. Nodevuma atkārtotu izskatīšanu Pasūtītājs veic 5 (piecu) darba dienu laikā un, konstatējot nepilnības, Pasūtītājs nodevumu nodod Izpildītājam papildinājumu iestrādei. Labota nodevuma izskatīšanas procesā Pasūtītājs nevar celt jaunus iebildumus par dokumenta daļām, kuras iepriekšējā pārskatīšanas reizē nav komentētas un kuru saturu neietekmē komentāru iestrāde. Atkārtoti labojumi Izpildītājam jāiesniedz 10 (desmit) darba dienu laikā
5. Nodevums par saskaņotu tiek uzskatīts tad, kad ir parakstīts nodevuma nodošanas – pieņemšanas akts, kurš ir pamats norēķinu veikšanai.
   1. Izpildītājs darbu veic pastāvīgi, sadarbojoties ar Pasūtītāju.
   2. Izpildītājam jānodrošina ticamu un pārbaudāmu datu un informācijas izmantošana tehniskās specifikācijas prasību izpildei. Par datu ieguvi no valsts pārvaldes institūcijām (tai skaitā, valsts un pašvaldību kapitālsabiedrībām un pašvaldībām), ja nepieciešams, saskaņojot to ar Pasūtītāju, atbildīgs ir Izpildītājs. Datu ieguves un apkopošanas izmaksas sedz Izpildītājs.
   3. Izpildītājam elektroniskā formā jāiesniedz Pasūtītājam visi darbu gaitā iegūtie dati, kā arī pārskati, kas satur informāciju par izmantotajām analītiskajām metodēm, rezultātiem un to interpretāciju. Datubāzes, kas tiek radītas, izmantojot no Pasūtītāja saņemtos vai Pasūtītāja uzdevumā savāktos vai apkopotos datus, pieder Pasūtītājam.
   4. Veicot darbu, ņem vērā šādas prasības nodevuma noformējumam:
6. nodevumi jāsagatavo latviešu valodā un jāiesniedz Pasūtītājam papīra formā (divos eksemplāros) un elektroniskā formā (CD vai zibatmiņā, datnes .docx un .pdf formātā vienā eksemplārā);
7. tekstam jābūt literāri rediģētam;
8. titullapa satur iepirkuma nosaukumu, projekta nosaukumu un numuru;
9. ir lapaspušu numerācija un satura rādītājs, kurā ietver arī pielikumu numerāciju;
10. attēliem un tabulām ir paraksti, un tekstā ir atsauces uz attēliem un tabulām;
11. tekstā ir atsauces uz izmantoto literatūru, norādot konkrētu lapaspusi (vēlams izmantot kādu akadēmisko atsauču noformēšanas metodiku);
12. gala ziņojumam jāpievieno kopsavilkums angļu valodā.

**Nolikuma 2.pielikums**

**Pieteikums dalībai iepirkumā[[1]](#footnote-1)**

**Vieta, datums: \_\_\_\_\_\_\_\_\_\_\_\_\_\_\_\_\_**

**Pasūtītājs:** Vides aizsardzības un reģionālās attīstības ministrija

Reģ.Nr. 90000028508

Peldu iela 25

Rīga, LV 1494

**Iepirkuma identifikācijas numurs:\_\_\_\_\_\_\_\_\_\_\_\_\_\_\_\_\_\_\_**

**Iepirkuma priekšmets:\_\_\_\_\_\_\_\_\_\_\_\_\_\_\_\_\_\_\_**

1. **PRETENDENTS**

|  |  |
| --- | --- |
| **Pretendenta nosaukums** | **Rekvizīti** |
|  |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. / Fax** |  |
| **e-pasta adrese** |  |

1. **APLIECINĀJUMS**

Ar šo mēs \_\_\_\_\_\_\_\_\_\_\_\_\_\_\_\_\_\_\_\_\_\_\_ apliecinām, ka:

* Tehniskā specifikācija izprasta un pakalpojumi tiks izpildīti pilnā apjomā;
* piedāvātie pakalpojumi pilnībā atbilst Tehniskajai specifikācijai;
* pakalpojumi tiks izpildīti noteiktajos termiņos;
* pēc piedāvājumu iesniegšanas termiņa beigām piedāvājums netiks grozīts;
* visas piedāvājumā (un tā pielikumos - *ja nepieciešams*) sniegtās ziņas ir patiesas;
* Uzņēmums atbilst mazā vai vidējā (*vajadzīgo pasvītrot*) uzņēmuma statusam (Skat. skaidrojumu IUB tīmekļvietnē: <https://www.iub.gov.lv/sites/default/files/upload/skaidrojums_mazajie_videjie_uzn.pdf>. (*punktu raksta, ja tas attiecināms*).

1. **Pretendenta pieredzes apraksts**

|  |  |  |  |
| --- | --- | --- | --- |
| **Pasūtītājs,** kontaktpersona (vārds, uzvārds), telefona numurs un/vai e-pasta adrese | **Sniegto pakalpojumu veids** | **Pakalpojumu sniegšanas laiks un finanšu apjoms** | **Sniegto pakalpojumu detalizēts apraksts** |
| **<…>** | **<…>** | **<…>** | **<…>** |

1. **TEHNISKAIS PIEDĀVĀJUMS**

Tehniskais piedāvājums kā minimums ietver šādas sadaļas:

* 1. Īss apraksts par pretendenta skatījumu par pētāmo jomu, tai skaitā par Latvijas situāciju.
  2. Pētījuma apraksts, tai skaitā pakalpojuma sniegšanai piedāvāto izpildāmo darbu un veicamo pasākumu uzskaitījums un apraksts, raksturojot to savstarpējo saistību un mijiedarbību, kā arī raksturojot pētījuma sasaisti ar esošo situāciju pētījuma tēmas jomā, plānotās darba metodes un pakalpojuma izpildes laika grafiks;
  3. Sadarbība ar Pasūtītāju un citām iesaistītajām pusēm;
  4. Pakalpojuma sniegšanas galveno risku un pieņēmumu raksturojums.

1. **FINANŠU PIEDĀVĀJUMS** 
   1. Piedāvājumam jāietver sevī visas izmaksas, kas saistītas ar Tehniskajā specifikācijā norādīto darbu izpildi.
   2. Piedāvājuma cenai jābūt izteiktai euro, atsevišķi norādot:

- piedāvāto līgumcenu jeb piedāvājuma summu bez pievienotās vērtības nodokļa (PVN);

- PVN summu;

- kopējo cenu jeb piedāvājuma summu ar PVN.

|  |  |  |
| --- | --- | --- |
| **N.p.k.** | **Pakalpojums** | **Piedāvātā cena *euro*** |
| 1. |  |  |
| 2. |  |  |
| 3. |  |  |
|  | **Kopā, neskaitot PVN** |  |
|  | PVN, 21% |  |
|  | Kopā, t.sk. 21% PVN |  |

Paraksts[[2]](#footnote-2): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pilns vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_

Amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Pieteikums dalībai iepirkumā jāiesniedz kopā ar šī nolikuma 5. punktā minētajiem dokumentiem, pievienojot satura rādītāju.** [↑](#footnote-ref-1)
2. Pieteikumu paraksta pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara). [↑](#footnote-ref-2)